Portrætter af brands og personer i modebranchen | Side 7 af 9 | Branchebladet TØJ\nDecadent: ”Tasken er et statussymbol”\nPå sommerens modemesse var det vanen tro de rene linjer og et klassisk look forenet med et yderst genkendeligt design, der var i fokus hos Decadent. TØJ har taget en snak med ejer og kreativ direktør, Karina Mundt Holst. Artiklen er et uddrag af en længere portrætartikel bragt i TØJ no. 3 sektion 2 2017.\nSkechers skal give forbrugerne en wow-oplevelse\nDet amerikanske brand Skechers har taget de danske forbrugere med storm. Over en fireårig periode har brandet vækstet med næsten 500 procent på det danske marked. TØJ har taget en snak med den danske forhandler om nøglen til skobrandets succes på dansk grund.\nZoey: Størrelsen skal ikke definere os – vi vil også følge moden\nHos plus size-brandet Zoey er tøjstørrelsen uden betydning. Faktisk er den så ligegyldig, at størrelsesangivelsen er gemt helt væk. I stedet er fokus rettet mod at følge tidens trend uden at lade sig diktere af kropstype og tøjstørrelse. Artiklen er et uddrag af en portrætartikel bragt i TØJ no. 4 2017.\nSissel Edelbo: Når de bæredygtige valg kommer helt naturligt\nHos modebrandet Sissel Edelbo er genbrug og design med lang levetid i højsædet, når de giver indiske sarier nyt liv. De to stiftere bag brandet har længe brændt for bæredygtighed – ikke fordi det er moderne, men fordi de ikke kan lade være. Artiklen er et uddrag af en portrætartikel bragt i TØJ no. 4 2017.\nRealisme er lig med skønhed hos Moon and Junes\nUndertøjsbrandet Moon and Junes har været på noget af en rejse, og siden etableringen i foråret 2016 er det gået stærkt. TØJ har talt med brandet om at hylde de uredigerede kroppe og om at tage afstand fra modeindustriens idolisering af, hvad der karakteriserer det at være smuk.\nMalte Flagstad kom med en baggrund fra Central Saint Martins i London og et meget lærerigt forløb hos velrenommerede Maison Margiela i Paris, inden han sammen med Adam El-Zayat Hjorth startede brandet Tonsure for fire år siden. Artiklen er et uddrag af en længere portrætartikel bragt i TØJ no. 3 sektion 2 2017.\nModeprofil: Bitte Kai Rand er til divaer i alle aldre\nMens Bitte Kai Rand har udskudt sin tilbagetrækning, er en ny generation af kunder ved at få øjnene op for den danske designers tøj. For både brandet og designeren Bitte Kai Rand blæser på alder og tid. Artiklen er et uddrag af en længere portrætartikel bragt i TØJ no. 3 sektion 2 2017.\nModeprofil: ”Vi kan ride stormen af, hvis vi leverandører og butikker står sammen”\nHvis herrebrandet PBO Men kigger tilbage mod starten i 1994, må det se ud som en landevej med bakketoppe og -dale. Artiklen er et uddrag af en længere portrætartikel bragt i TØJ no. 3 2017.


Forkert vinder udråbt - sn.dk - Forsiden - Midt-Sydsjælland - Slagelse\nHer den rigtige vinder af DM i Skills Mathias Dyhr Rothmann fra Kokke- og Tjenerskolen, ZBC, i Slagelse.\nArtiklen: Forkert vinder udråbt\nSlagelse - 07. april 2019 kl. 13:15\nIngen er fejlfri. Så lørdag blev den forkerte kok udråbt som DM-vinder i Skills. En jysk navnebror til den rigtige guldvinder Mathias Dyhr Rothmann fra Kokke- og Tjenerskolen, ZBC, i Slagelse var godt et kvarter den officielle vinder, inden fejlen blev rettet.\nMed guld i DM i Skills er det tredje gang, at 19-årige Mathias Dyhr Rothmann kan kalde sig danmarksmester. Tidligere har det store kokketalent vundet DM for kokkeelever to gange. At vinde bliver dog aldrig en rutine.\n- Når man har brugt så meget tid på det og lagt så mange kræfter i det, så er det bare en fantastisk følelse hver gang, siger Mathias Dyhr Rothmann, der er i lære på Restaurant Naes i Kalundborg.\nHans vindermad ved DM i Skills bestod blandt andet af glaceret kalve-soufflefars med svampe og karamelmousse med blondiebund.\n- Selvfølgelig ser medaljerne godt ud på cv'et, men for mig handler det mest om at forbedre mig selv. Nu har jeg godt nok vundet tre danmarksmesterskaber, men så er det jo bare med at søge længere ud. Det gør, at jeg gerne vil opnå endnu mere, siger Mathias Dyhr Rothmann.\nHan er færdigudlært som kok til august, og vil givet ikke have svært ved at finde arbejde.\nMathias Dyhr Rothmann bor Kastrup, men er opvokset i Slagelse, ligesom han også har boet i Høng.


Patient - Genoptræning ved hjerneskade gennem virtual reality\n12.000 danskere bliver hvert år ramt af et slagtilfælde. 70 procent overlever, men mange af disse personer er ramt af mén, som betyder, at de skal genlære helt simple dagligdagsopgaver som eksempelvis at drikke af en kop. Det er ganske naturligt en frustrerende proces for disse patienter, men virtual reality kan hjælpe.\nVR-Rehab har i samarbejde med Sydvestjysk Sygehus i Grindsted udviklet Virtual Reality Training System - et VR-gamification-system til rehabilitering af erhvervet hjerneskadede, der er blevet testet og udviklet i tæt samarbejde med fagterapeuter.\nTræningsmiljøet tilpasses den enkelte patients kognitive og fysiske formåen. De indledende resultater viser, at det er en bred patientgruppe, der kan genoptrænes, og den individuelle tilpasning giver øget motivation for forløbet.\nDet virtuelle miljø består på nuværende tidspunkt af et køkken, hvor brugerne udfører daglige opgaver i henhold til deres rehabiliteringsprogram (Almen Daglig Livsførelse, ADL). Systemet lader patienter manipulere den virtuelle verden og dens objekter ved hjælp af finmotoriske sensorer (Leap Motion) på en ny og sikker måde. Patienter kan eksempelvis træne det at skære brød i den virtuelle verden med fokus på håndtering af kniven, før dette trænes i den virkelige verden. Derved sikrer man, at patienten kognitivt forstår, hvordan en kniv skal håndteres og har den fysiske styrke til aktiviteten, så patienten ikke laver skade på sig selv eller sine omgivelser.\nFormålet med projektet er at videreudvikle Virtual Reality Training System frem til et salgsklart produkt. Derudover er det hensigten at få kortlagt løsningens potentiale og værdi for træningsenheden.\nVisionen er at skabe en løsning, der sikre at brugeren effekt af sit genoptræningsforløb og som samtidig er motiverende for både personale og patienter. Derudover er det målet at skabe et system, der er modulært opbygget med personlig tilpasning gennem den virtuelle træning, så enhver patient kan anvende og træne i systemet.\nForløbet gennemføreres i tæt samarbejde med Esbjerg Kommune og Neurorehabiliteringen, Sydvestjysk Sygehus. Aktiviteterne i projektet er dels gennemførsel af A/B test hos brugere og dataindsamling ved hjælp af spørgeskema, interview og kvantitative målinger. Resultaterne herfra sammenholdes med brugerkrav for udvikling af et samlet løsningskoncept.\nBritt Saarup Kronbøge\nNeurorehabiliteringen, Grindsted, Sydvestjysk Sygehus


Køb alt fra Puk's Delikatesser - Skønne lækkerier til dine mad\nSkønne krydderier, lækre kryddersalte, tørpestoer i særklasse, fantastiske sennepper, vidunderlige dessert-sirupper og en helt særlig peanutbutter med chokolade - dét er Puk’s Delikatesser!\nNår du handler produkter fra Puk’s, får du lige præcis alt dét, som kan trække dine kokkerier op på et helt nyt niveau. Gå på opdagelse i de mange lækre delikatesser herunder.\n0,00 kr. - 75,00 kr.\nKantarel Salt - 90 gram\nEn smagsfuld og delikat sat lavet på kantareller og grov middelhavssalt.\nRødvin Salt - 100 gram\nEn skøn og anerledes salt, som har trukket i rødvin i flere måneder.\nSkab de mest fantastiske salater og dressinger, med denne lækre krydderiblanding der består af de bedste råvarer og ingen tilsætningsstoffer eller smagsforstærkere!\nChipotle Granulat - 40 gram\nTørre og røget medium stærke chilistykker, god til bl.a. gryderetter og marinader.\n45 gram - Rød\nSkønne tomatflager som har en dejlig smag og egner sig perfekt som topping. En uundværlig ingrediens hvis du laver bruschetta derhjemme!\nEn populær krydderiblanding, der er inspireret af de nordiske skove. Den er perfekt til gryderetter, marinader og dressinger. Der er 40 gram nordisk krydderiblanding i det fine glas.\nRødløg Salt - 90 gram\nEn skøn salt, lavet på grov middelhavssalt fra Korsika og rødløg.\nLækker krydderiblanding med inspiration fra Balkan.Denne blanding er perfekt til retter med oksekød, retter med kylling og til marinader.\nHvidløgs Granulat - 60 gram\nLækre tørrede hvidløgsstykker, med rigtig god smag - god til madlavning.\nHåndfremstillede lækkerier fra Bornholm\nHos NORU elsker vi alt, der er af god kvalitet og smager godt! Og vi er derfor også faldet pladask for Puk’s Delikatesser, som blandt andet omfatter et hav af virkelig fantastiske sennepper, tørpestoer, krydderiblandinger og -salte. Her er i sandhed noget for enhver smag, og produkterne er endda håndfremstillet på Bornholm og smager intet mindre end vidunderligt!\nDet handler om kærlighed...\nVirksomheden bag Puk’s Delikatesser havde sin opstart på Bornholm i 2012. Den er familiedrevet, og alle produkter bliver håndfremstillet af gode råvarer og efter gamle traditioner. Så bliver det ikke bedre!\nKonceptet bag Puk’s Delikatesser er, at de skønne produkter skal kunne gøre både hverdags- og festmad ekstra lækker - og gerne lidt spændende. Og det må man sige, at der er alletiders forudsætninger for, når man bruger netop produkterne fra Puk’s Delikatesser. Blandt disse finder man nemlig de allerskønneste - og i nogle tilfælde noget utraditionelle - krydderiblandinger og -salte, som er skabt til at fremhæve eksisterende smage og tilføre dybere interessante smagsnoter til maden til både hverdag og fest.\nDet handler om kærlighed! Kærlighed til mad. Om at skabe skønne hyggestunder, mens der tilberedes mad, og om at optimere allerede eksisterende gode smage. Og det handler om kærlighed til gode råvarer. Til gamle traditioner. Til Bornholm. Og til kvalitet i dagligdagen. Det er netop dét, Puk kan: Hun nusler og pusler om sine skønne krydderier og blander dem op med masser af kærlighed og kvalitet og putter det hele på glas og i flasker - til glæde for alle os, der holder af stor velsmag.\nLutter gode råvarer\nFri for kunstige tilsætningsstoffer, gluten og mælk\nHos Puk’s Delikatesser sætter man en ære i kun at anvende de absolut bedste råvarer, der er nøje udvalgt og aldeles og helt fri for unaturlige tilsætningsstoffer, gluten og mælkeprodukter! Det betyder, at blandt andet gluten- og mælkeallergikere også helt uden risiko kan indtage de skønne sennepper, krydderiblandinger og -salte fra Puk's . Dette er - sammen med de fantastiske aromaer, den vildt høje kvalitet og de spændende smagskombinationer - med til at gøre lækkerierne fra Puk's kolossalt populære hos både unge og ældre!\nI øvrigt kommer alle de skønne delikatesser fra Puk's i flotte og helt stilrene glas og med mindst lige så flotte etiketter. Faktisk er emballagen så pæn, at produkterne sagtens kan sættes på bordet, som de er, ligesom de sagtens kan - og måske endda næsten bør - stå fremme i køkkenet. Og glas og flasker kan naturligvis genbruges i husholdningen eller simpelthen afleveres i glascontaineren på genbrugspladsen, når de er tomme.\nDe lækre produkter fra Puk's Delikatesser - og især de forskellige og i nogle tilfælde lidt anderledes smagssammensætninger - er ret inspirerende i sig selv!\nLad dig eksempelvis inspirere til at skabe helt nye hjemmelavede dressinger og dips, hvor du både bruger spændende krydderiblandinger, lækker sirup og en helt særlig sennep sammen med lidt god olie og måske lidt eddike. Giv dine hjemmelavede krydderolier et ekstra pift med de lækre krydderiblandinger. Skab dine egne vidunderlige isdesserter og kager med de delikate sirupper, og rør herlige mayo'er med helt nye krydderier. Brug eksempelvis mayoerne i sandwiches og delikate hjemmerørte mayonaisesalater af en helt anden kvalitet end supermarkedets! Lav lynhurtigt dine egne helt specielle pestoer til pasta og grillet kød, brød, grøntsager og skaldyr. Og krydr dit kød med helt nye og spændende kryddersalte.\nKort sagt: Lad dig inspirere til helt nye og anderledes måder at bruge lækre krydderier i maden på! Det er nemlig sådan, de lækre produkter fra Puk's Delikatesser er tænkt!\nGaver til alle med god smag\nGaver fra Puk's er ekstremt populære, og hos NORU kan vi næsten heller ikke forestille os nogen, der ikke ville blive lykkelige for et par af de super aromatiske kryddersalte, en særskilt lækker og lidt anderledes sennep eller et par tørpestoer, som blandt andet er geniale til, når der lynhurtigt skal røres en smagsrig pesto sammen til den lækre pastaret eller den gode sandwich.\nPak de udvalgte produkter pænt ind i cellofan - eller lad os gøre det for dig - og giv dem som en helt særlig værtindegave eller en god gave til ham, der har - næsten - alt. Eller drop cellofanen og behold dem selv.....nogen gange skal man jo huske også at forkæle sig selv med lidt ekstra godt, og til dét formål er delikatesserne fra Puk's i dén grad også geniale!\nSe alle vores vidunderlige varer fra Puk's nedenfor...


Guide til mærkning af fødevarer fx kød, brød og isterninger | Flex-Skilte\nGuide til mærkning af fødevarer fx kød, brød og isterninger\nMed skabelon eller brændestempel kan I gøre spiseoplevelsen helt speciel\nSkal restaurantens logo brændes i bøf eller burgerbolle eller vil du have isterninger, der fortæller en historie i sig selv? Måske er det hotellets sæbe, der skal være præget med logo? Et brændestempel eller en skabelon giver mange muligheder for nem og hygiejnisk mærkning.\nMad skal ikke bare smage godt. Det visuelle indtryk er en stor del af oplevelsen. Og hvis du kan sætte f.eks. jeres logo i centrum for den visuelle oplevelse, vil I meget nemmere blive husket.\nEn sikker måde at stå ud fra mængden er at brændemærke den mad, du sælger. Hvad enten du serverer burgere på en restaurant og vil have dit navn på bollen, eller er slagter og gerne vil give den gode bøf dit kvalitetsstempel, så er brændestempler en oplagt løsning.\nSelve mærkningen tager få sekunder, men det tager nogle minutter at varme et stempel op så det er klar til brug. Bare rolig, det er ikke noget med at lægge stemplet i ild som i en smedje. Moderne brændestempler sættes i stikkontakten. Alt efter størrelsen på stemplet og hvor mange watt det er på, vil det tage kortere eller længere tid at blive klar til at brændemærke.\nMange fødevarer – og ja selv is – kan mærkes med et brændestempel. Kød og brød er bare de mest oplagte eksempler. Til helt bløde madvarer og f.eks. kager skal der dog bruges andre midler – se næste afsnit.\nTil nogle madvarer kan en maleskabelon være sagen. Du kan bruge skabelonen til at påføre madfarve så det danner en tekst eller et logo eller du kan ”male” med flormelis eller chokolade på en kage gennem maleskabelonen.\nBrænder maden godt og grundigt på så den bliver helt hård, kan du selvfølgelig også mærke den med et slagstempel (vi foreslår teksten ”ikke spiselig”), men lad os håbe, det ikke bliver aktuelt.\nMed et brændestempel kan du brændemærke burgerboller og andre former for madvarer. Især brød og kød er populære fødevarer at mærke. Bollen her er brændemærket med CopenHell logo.\nAltså ikke til madlavningen, men til mærkning. Følg linkene i teksten, hvis du vil læse mere om du enkelte mærkningsmetoder. Har du stadig spørgsmål eller brug for yderligere vejledning, så er du altid velkommen til at kontakte os.


Du er her: Forside Kommuneplanstrategi 2015 Kommuneplanstrategi 2015 Bosætning og erhverv i lokalområderne\nLanddistrikterne i Holstebro Kommune er mangfoldige og forskellige. Der er 17.300 indbyggere i landsbyerne og landdistrikterne. Befolkningsandelen er faldende i områderne som helhed.\nI oplandet bliver ejendommene større og dermed færre. Det betyder bl.a. at indbyggertallet falder og at der bliver flere overflødiggjorte boliger og driftsbygninger.\nMål for lokalområderne\nHolstebro Kommune vil på landdistriktsområdet være kendt for, at landdistrikterne er et ligeværdigt og attraktivt alternativ til at bo, virke og arbejde i byen\nSamarbejde mellem lokalsamfundene – klynger - på tværs af traditionelle sognegrænser skal fremmes til fordel for de involverede lokalsamfund og for klyngernes samarbejde med kommunen og andre samarbejdspartnere\nLanddistriktsudvikling skal bygge på de stedbundne ressourcer og bygge på værdier som samarbejde, livskvalitet, forskellighed, respekt og dynamik\nLanddistriktsudvikling skal i højere grad end i dag bygge på samspillet mellem landsbyen landskabet og naturen\nByrådet vil bygge videre på den stærke tradition for samarbejde om vigtige opgaver med borgerforeningerne i områdecentrene, lokalcentrene og landsbyerne samt med de skoler, sportshaller, institutioner, foreninger osv. der findes i lokalområderne.\nPolitikker og handlinger på landdistriktsområdet skal bygge på klyngesamarbejde og netværk således, at en række funktioner som skoler, fritidsfaciliteter m.v. kan bevares, men indenfor et større lokalområde.\nDer arbejdes med at afdække muligheder og barrierer for at bruge landsbyklynger som et strategisk udviklingsredskab i landdistriktsplanlægningen evt. i form af et pilotprojekt.\nUdviklingen af klyngesamarbejder skal bygge på parametre som befolkningsudvikling, eksisterende offentlige servicefaciliteter, eksisterende samarbejdsrelationer samt den lokale historie og kultur.\nI udviklingsarbejdet er borgerinvolvering meget vigtig, så der kan opnås lokal accept og ejerskab. Perspektivet er, at der inden for klyngen kan opnås et højere serviceniveau ved at samle ressourcerne og lave en naturlig arbejdsdeling byerne imellem. Der skal arbejdes frem mod en fælles fysisk, social og kulturel identitet.\nByrådet arbejder for en større og hurtigere udbredelse af IT- infrastrukturen, mobildækningen, mobilbredbånd og bredbåndsnettet. Udbredelse skal være med til at sikre en fortsat vækst og udvikling i kommunens erhvervsliv og landdistriktområder.\nHolstebro Kommune bakker op om LAG Struer-Holstebros mål om at skabe jobs i landdistrikterne ved at støtte etablering og udvikling af mikro- og småvirksomheder – herunder socialøkonomiske virksomheder.\nKommuneplanens bymønster beskrives med Holstebro som kommune- og egnscenter, Vinderup og Ulfborg som områdecentre og de øvrige mindre byer betegnes som lokalcentre og landsbyer. Der lægges op til at bymønstret ændres, så lokalcentre og landsbyer fremover benævnes som landsbyer. Betydningen af byernes status vil blive drøftet politisk og forskellige by-samarbejder skal undersøges.\nDer ikke behov for arealudlæg ud over de allerede udlagte i Kommuneplan 2013.\nDer skal fortsat satses på udvikling i landdistrikterne i samarbejde med LAG Struer-Holstebro, ved hjælp af LAG-midler, midlerne fra Grøn Ordning og andre finansieringskilder.\nDer vil generelt blive støttet op om de landsbyer, der har evne og vilje til udvikling.\nLanddistrikterne i Holstebro Kommune er mangfoldige og forskellige. Det åbne land har gennemgået en strukturudvikling, hvor ejendommene bliver større og dermed færre. Det betyder bl.a., at indbyggertallet falder og at der bliver flere overflødiggjorte boliger og driftsbygninger. Det er et mønster der ses over alt i landet.\nDer er godt 57.500 indbyggere i Holstebro Kommune. Heraf bor 35.100 i Holstebro by, 3.000 i Vinderup by og 2.000 i Ulfborg by. Der er dermed 17.300 indbyggere i landsbyerne og landdistrikterne. Befolkningsandelen er stigende i Holstebro by og faldende i landsbyer og landdistrikter som helhed.\nBefolkningstallet – især i det åbne land uden for landsbyerne - er set over en lang årrække faldet markant og udviklingen fortsætter.\nI landsbyerne er hovedtendensen, at landsbyerne tæt på Holstebro har haft vækst de senere år, mens landsbyerne længere væk fra Holstebro – især mod vest - oplever befolkningstilbagegang. Men også i enkelte landsbyer tæt på Holstebro er der tegn på stagnation.\nDer vil samlet set for landsbyerne og deres oplande, langt de fleste steder, være et fald i befolkningstallet uden for Holstebro. Befolkningssammensætningen udvikler sig generelt på den måde, at der bliver færre børn, unge og børnefamilier og flere ældre.\nEnkelte landsbyer har haft held til at knække kurver i mere end én forstand. Det er typisk de landsbyer, hvor der er et stort lokalt engagement med lokale ildsjæle.\nHolstebro Kommune har indenfor den fysiske planlægning brugt de klassiske redskaber for at skabe rammer for udvikling. Der er i alle landsbyerne udlagt areal til udstykning af boliger, der bliver lokalplanlagt og byggemodnet efterhånden som behovet opstår.\nI Thorsminde er der sket en del fornyelse og kvalitetsløft finansieret af midler fra bl.a. områdefornyelse (byfornyelse), LAG Holstebro, LAG Vestjylland, Region Midtjylland og Holstebro Kommune. Der er bl.a. opsat en platform til lystfiskere i kanalen mellem hav og fjord, opsat et sikkerhedstov på vesterhavnsstranden, etableret og opsat skilte ved nye naturstier på Fugleøen, sket en opgradering af de gamle auktionshaller, etableret nye opholdsfaciliteter på Gl. Havn og startet en omfattende ombygning og udvidelse af Strandingsmuseet St. George.\nHolstebro Kommune har fået andel i puljen til landsbyfornyelse (”nedrivningspuljen”) og der er opkøbt og nedrevet 15 bygninger og yderligere nedrivninger af 30 bygninger er på vej.\nI de fleste landsbyer er der pasningsmuligheder for børnene i form af dagpleje, daginstitution og skolepasning.\nForvaltningen har igangsat et arbejde med kortlægning af faciliteter på sports- og fritidsområdet. Formålet er at skabe overblik over hvilke faciliteter, der er til rådighed i Holstebro Kommune samlet set og hvilke faciliteter, der er til rådighed i de enkelte lokalsamfund i kommunen. Kortlægningen har overordnet fokus på at de konkrete faciliteter og de potentielle udviklingsområder, der bliver synlige i forbindelse med kortlægningen, fremhæves.\nMed hensyn til kollektiv trafik er der sket forbedringer i form af flextur, der er (tilkaldt) transport fra dør til dør. Flextur erstatter faste afgange og ruter, i områder hvor traditionel kollektiv trafik er tynd.\nHolstebro Kommune har samarbejdet med og givet økonomisk støtte til det nu nedlagte LAG Holstebro og til det nye LAG Struer-Holstebro. LAG har støttet projekter som ”Fremtidens Landsby i Thorsminde”, ”Teen Town” og ”Madlandet i Vest”.\nGennem VE-lovens grønne ordning (vindmøllepenge) har vi støttet initiativrige projektmagere i landdistrikterne. Møllerne ved Ejsing og Ulfborg har givet anledning til projekter med energibesparelser for øje og til renovering af legepladser, etablering af byporte m.v. Indenfor de næste 3-4 år er der en pulje på 9 mio. til fordeling.\nI 2014 brugte Struer og Holstebro kommuner betydelige mandskabsressourcer på oprettelsen af den nye LAG Struer-Holstebro og udarbejdelsen af dens udviklingsstrategi.\nTo gange årligt afholder Udvalget for Erhverv og Turisme og forvaltningen møde med alle borgerforeninger i kommunen. På programmet er aktuelle temaer og lokalsamfundene har muligheder for at fremføre gode ideer og stille spørgsmål til politikere og forvaltning.\nDe enkelte lokalsamfund har en indgang til forvaltningen, en kontaktperson, der bl.a. har til opgave at formilde kontakten til relevante afdelinger/personer i forvaltningen.\nHolstebro Kommune er aktivt medlem af Landdistrikternes Fællesråd, der er en paraplyorganisation for landdistriktsaktører – herunder kommuner. Landdistrikternes Fællesråd varetager landdistriktsinteresser over for relevante ministerier, landspolitikere og Folketinget.\nDer er en række udfordringer for udviklingen i landdistrikterne. Den største udfordring er det faldende befolkningstal og den aldrende befolkning. Et stabilt befolkningstal er forudsætningen for fastholdelse og udvikling af privat og offentlig service; f.eks. butikker, dagsinstitutioner, skoler og foreninger.\nDer udover er manglen på arbejdspladser en udfordring. Det er ikke muligt at skabe balance mellem antallet af indbyggere i den arbejdsdygtige alder og antallet af arbejdspladser, men arbejdspladser er både en motivationsfaktor for potentielle tilflyttere og identitetsskabende for landdistrikterne.\nEn vigtig faktor i udviklingen af landdistrikterne er, at de lokale borgerforeninger og andre foreninger er med til at skabe udvikling og optimisme. Flere borgerforeninger i kommunen er meget aktive og Holstebro Kommune støtter op om dette.\nI Idom er det i Kommuneplan 2013 hensigten at fortsætte boligudbygningen på et areal (tidligere erhvervsareal) umiddelbart syd for Idomlundvej over for Estrupvej og på længere sigt at fortsætte boligudbygningen uden om Plexus og videre til Idom Kirkevej.\nIdom-Råsted Borgerforening har giver udtryk for et ønske om at starte boligudbygningen ved Idom Kirkevej.\nDe senere år er Planloven ændret ad flere omgange. Der er nye muligheder for særligt vanskeligt stillede landdistrikter – der kan f.eks. etableres erhverv i alle overflødiggjorte bygninger: Skoler, butikker m.v.\nI regeringsgrundlaget ”Sammen for fremtiden” fra juni 2015, står der: ”Vi vil også liberalisere planloven, så kommunerne får mere frihed. Det gælder blandt andet i det åbne land og kystnære områder. En liberalisering skal styrke udviklingen uden for de største byer og fortsat tage hensyn til natur og miljø. Regeringen vil fjerne loftet over tilladelser til miljømæssigt bæredygtige projekter, således at alle projekter kan imødekommes, såfremt de vurderes at være miljømæssigt bæredygtige.”\nErhverv i Tvis\nFiskerierhverv i Thorsminde\nNyetableret vådområde syd for Vemb\nTuristerhverv i Handbjerg\nEnergierhverv i lokalområderne


Blackthorn | DVDTOWN.DK\nFormat: DVD – Release: 17.01.2012- Min: 98\nDe sidste år af den legendariske Butch Cassidys liv er omgærdet af mystik. Lige fra hans påståede død i en boliviansk stillingskrig til hans flugt fra Sydamerika, for senere at sove stille ind på en ranch i Nevada i 1930’erne. I Mateo Gills eventyrlige westernfilm lever den ældre Butch Cassidy under det fiktive navn James Blackthorn i en afsides landsby i Bolivia 20 år efter, at han forsvandt i 1908. Han lever en ydmyg tilværelse og længes efter at lægge sit eksil bag sig og vende tilbage til USA, så han kan gense sin familie. Blackthorn slår sig nødtvunget sammen med en spansk minerøver, der lover ham en del af byttet. Han begiver sig ud på sit sidste eventyr og opdager, at han ikke er den eneste, der bærer på en dyb hemmelighed.\nDet er 43 år siden filmklassikeren ”Butch Cassidy and the Sundance Kid” blev lavet, og her endte den med at de to berømte banditter blev skudt ned af den bolivianske hær. Mange husker sikkert slutscenen hvor de to styrter ud af døren og billedet fryser. I mange år formodede man at de blev skudt ned i 1908. Denne film bygger på den nye viden om, at Cassidy overlevede og levede i mange år efter i anonymitet, og det er denne periode filmen her prøver at kaste et lys over. Hvor tæt den er på sandheden vides ikke her.\nFilmens handling foregår i 1927, altså godt 20 år efter Cassidy var formodet dræbt, hvor han lever under navnet James Blackthorn. Den starter med at han gerne vil tilbage til USA for at gense sin (måske) søn, en mand der søger det sidste fyldestgørende i sit liv, men den ender med at blive en klassisk westernfilm, hvor han sammen med en spanier bliver jagtet gennem bolivianske byer og ørkner. Den har den letgenkendelige stemning der er forbundet med westerns, og den gør det fremragende. Det er ikke så ofte der laves film i denne lidt gammeldags genre, men her er den virkelig up-to-date, samtidig med den nostalgiske stemning er bibeholdt.\nFilmen giver nogle korte tilbageglimt undervejs til 1900-1908, ikke specielt meget men lige nok til at kunne følge lidt med Cassidys og Sundance’ liv og færden. Her spilles Cassidy af danske Nikolaj Coster-Waldau der efterhånden har skabt sig en habil Hollywood karrierer. Det er dog ikke fordi han brillerer specielt i denne lille rolle, selvom han gør det rigtig godt. I stedet er det Sam Shepard som den aldrende Cassidy der leverer en fantastisk præstation, gammel og hårdkogt på samme tid. Filmen tager to uventede drejninger der giver et par gode overraskelser, og er med til at opretholde filmens interesseniveau.\n– Trailer: Tyrannosaur – 1.31\nDet er en rigtig god western der både indeholder alt det klassiske med skuddueller osv., og samtidig fortæller historien på det personlige plan om Cassidy på hans gamle dage. Den er rigtig godt skruet sammen med spændende twists, og en hele vejen igennem interessant handling.


Nyt blad: Luftwaffe voksede frem i hemmelighed | Historienet.dk\nNyt blad: Luftwaffe voksede frem i hemmelighed\nDa 1. verdenskrig slutter, nedlægger sejrherrerene det tyske luftvåben. Få år efter åbner tyskerne hemmelige baser i Sovjetunionen og starter genopbygningen af det, der med tiden skal blive klodens mest frygtede og moderne luftvåben: Luftwaffe.\nI udgave 3/2017 af HISTORIE kan du blandt andet læse:\nI hælene på en psykopat\nSadistisk, bimlende gal og dødsens farlig. En psykopatisk serieforbryder terroriserer Californien i et helt årti ved at udspionere sine ofre i ugevis, inden han overfalder dem i deres eget hjem. I alt begår han 53 voldtægter og 12 mord, mens politiet famler sig frem i blinde.\nSkjalden var vikingetidens diva\nHøvdingene hyrede de bedste skjalde, der med bramfri kvad skulle gøre dem udødelige. Men vikingernes største skjald, Egil Skallagrímsson, nægtede at sælge sin kunstneriske frihed for klingende guld.\nLuftwaffe: Hitlers hemmelige luftvåben\nDa 1. verdenskrig slutter, er sejrherrerne enige om at udslette det tyske luftvåben. Kampfly bliver skrottet, og piloterne fyres. Men tyskerne nægter at give op. På hemmelige baser i Sovjet uddanner Luftwaffe sine nye piloter og afprøver fremtidens fly.\nTo halve med leverpostej\nI over 1.000 år har danskerne spist madpakker med brød, smør, kød og ost. Men meget har ændret sig, siden vikingerne indtog ugæret brød og tørret kød. Her får du madpakkens historie. Velbekomme.


EU's grænser får forstærkning på 500-1000 grænsevagter - politiken.dk\nFlygtninge tæt ved Lampedusa, Italien, 2016.\nFlygtninge tæt ved Lampedusa, Italien, 2016. Foto: Patrick Bar/AP\nInternationalt 2. dec. 2019 kl. 19.21\nEU's ydre grænser kommer til at se de første forstærkninger »inden alt for længe«.\n»De første folk skal snart starte. Der er rigeligt med folk, der har søgt stillinger. Det ser ud til at vi kan starte med 500-1000 personer inden alt for længe«, siger han.\nSmå og sikre skridt\n»Vi er med små og sikre skridt på vej i den rigtige retning, men alle går jo og venter på, hvad Kommissionen spiller ud med«, siger han.\n»Jeg er egentligt mere optimistisk, end jeg var for et par år siden. Jeg synes stille og roligt, der begynder at sprede sig nogle fælles erkendelser, og det er der, det hele starter«, siger Mattias Tesfaye.


Hotel Herlufmagle - Afbestil de fleste hoteller | De 10 bedste hoteller i Herlufmagle | Hotels.com\nHoteller i Herlufmagle\nMest populære seværdigheder i Herlufmagle\nLandsbyhusetHvis du holder af kunst, byder Landsbyhuset på nogle spændende samlinger i Herlufmagle. Hvis du ønsker at opleve mere af den kultur, Herlufmagle har at tilbyde, kan du tage til BonBon-Land, Holmegård Glasværk og Næstved Museum.\nGunderslevholm GodsHvis sightseeing står øverst på din liste, kan du passende besøge Gunderslevholm Gods, som er blot en af seværdighederne, der ligger 5,1 km fra centrum af Herlufmagle.\nTybjerggaardGrib kameraet, når du besøger Tybjerggaard, som er blot en af seværdighederne, der ligger 5,3 km Herlufmagle centrum.\nHerlufmagle KirkeUnder dit ophold er det oplagt at besøge Herlufmagle Kirke, der ligger i hjertet af Herlufmagle. Ønsker du at have det sjovt i Herlufmagle Kirke, kan du tage et smut forbi Herlufsholm Kirke, som befinder sig i nærheden.\nSkelby KirkeUnder dit ophold er det oplagt at besøge Skelby Kirke, der ligger 4,7 km fra centrum af Herlufmagle. Hvis du også ønsker at udforske nogle af parkerne i Herlufmagle, kan du tage til Gavno Slotspark og Sorø Sø.\nHollose MolleHollose Molle er blot en af seværdighederne, der befinder sig 4,2 km fra centrum af Herlufmagle, som du muligvis ønsker at tage et par billeder af under din rejse.\nFå flere oplysninger om Herlufmagle\nHvis du søger efter den perfekte destination til din ferie, behøver du ikke lede længere – Herlufmagle er stedet! Uanset om du planlægger at blive her en enkelt nat eller en hel uge, tilbyder Herlufmagle overnatningssteder, som passer til ethvert behov. På Hotels.com kan du søge efter hoteller i Herlufmagle ved at bruge vores online kort. Vores kort viser, hvor du finder hoteller i Herlufmagle, så du nemt kan præcisere din søgning i forhold til de seværdigheder og attraktioner, du gerne vil besøge. Med vores prisgaranti finder du de bedste hoteltilbud i Herlufmagle.


Hjælp gammel nørd med nyt kram! - Hardware & Tilbehør - Tweak.dk\nHjælp gammel nørd med nyt kram!\nlørdag, 22. marts 2008, 16:46\nHej alle Jeg kan ligeså godt indrømme det, - jeg er faldet af på den! Den gamle entusiasme omkring overclocking, hvilke ram der yder lige en tand bedre og whatnot er ikke at spore, da interesserne ligger andre steder nu. Når det så er sagt, så er en velfungerende computer stadig imperativ, og det er her, jeg håber, I vil hjælpe mig. Computeren skal bruges til studiet næste år, hvilket stort set ingen krav stiller. Jeg vil have den med styresystem og office-pakke, da det ganske enkelt bare skal være i orden. Hardwaren er jeg dog ikke meget inde i. Kan I hjælpe mig med at finde en rigtig god computer fra en butik i Viborg (midtdata fx) eller Århus (shg fx), der sparker røv? Jeg har fgl. prioriteter/krav: - Harddisken skal bare være i orden, da jeg ikke behøves så meget plads. Spar endelig her, så længe det naturligvis ikke går ud over ydelsen. 160GB er fint. - Ydelsen skal ligge med fokus på spil, da det er det eneste af mine fokus, der rent faktisk vil kunne udfordre en moderne computer. Der skal nok blive fyret noget Warcraft 3 af, men jeg håber også at kunne prøve kræfter med noget lidt mere "cutting edge". - Uden skærm, keyboard osv. Altså kun selve bæstet. - Havde regnet med at komme af med ungefähr 8000 gode danske kroner. Der er ikke for meget margen at arbejde med hér. JEg har indtryk af, at man ved denne pris rammer et "sweet spot", hvor prisen for indmaden ikke trækker for langt i forhold til ydelsen Jeg håber, der sidder nogen, der har overskud nok til at hjælpe mig igennem hér og komme med et godt bud. Tak i hvert fald!\tBundkort: Intel RAM: 4 GB DDR 1666 mhz\nlørdag, 22. marts 2008, 16:47\nForresten er der her et par overvejelser, som jeg selv har gjort mig:\n- Dual core cpu'er virker vist til at være et fornuftigt valg ifølge tests? I hvert fald når spil nu er udfordringen for computeren. - Grafikkortet er vel et godt sted at fyre en god del af pengene af, og det virker til, at nvidia har fat i den lange ende disse dage? - Ram forestiller jeg mig 2GB. Er det ikke fint? - Styresystem... Jeg har hørt meget skidt om vista, der kan nedsætte ydelsen i spil og jeg ved ikke hvad, men samtidig er det også kommet mig for øre, at Microsoft er bekendt hermed, og at den nye service pack er med til at remediere problemerne? Desuden skal der ikke overclockes... i hvert fald ikke med det første.\tBundkort: Intel RAM: 4 GB DDR 1666 mhz\nlørdag, 22. marts 2008, 18:14\nvil du selv samle den eller skal den være samlet og leveret på adressen ???\tPSU Corsair TX750W & ASUS P5QD Turbo\nlørdag, 22. marts 2008, 18:44\nSorry - det glemte jeg helt at nævne. Den rent fysiske samling vil jeg helst være foruden, da jeg ikke tror, det vil være det store besvær værd for mig.\nMen at "customize" den online, som man kan på flere sites, kan da fint gå. Tror I da, det er den bedste idé? Ville det ikke være billigere at finde en færdig model?\tBundkort: Intel RAM: 4 GB DDR 1666 mhz\nlørdag, 22. marts 2008, 19:11\nEt hurtigt forslag\nDu skal dog selv finde et kabinet Gå til toppen af siden\nlørdag, 22. marts 2008, 19:26\nTak skal du have! Så håber jeg bare, det hele kan findes på midtdata.dk eller lign., hvor de jo skal samle det. Ellers går den desværre ikke.\nAndre gode bud/forslag/justeringer/kærlighedserklæringer Bundkort: Intel RAM: 4 GB DDR 1666 mhz\nlørdag, 22. marts 2008, 19:28\nDu skulle gerne kunne finde det hele ved www.shg.dk og de samler det gerne for dig Gå til toppen af siden\nlørdag, 22. marts 2008, 19:43\n8886 Special PC bestående af 0,00 0,00 156970 (775 Pin) Intel Core 2 Q6600 2,4GHz 1.469,75 138900 Socket 775 - ASUS P5N-E SLI 790,00 139342 16/52 Philips DVD Drev PCDV5016B Sort 149,00 197582 Geforce 8800GTS 512 MB (Sparkle) PCIE 2.150,00 137249 250 GB Hitachi 7200rpm SATA2 8MB 413,25 136287 1024 MB DDR2 - PC800 Elixir 162,40 SO-LY-4 16 bit Sound 7.1 surround lydkort PCI 145,00 149456 Sempre 650W BD-650CTA12 CE TÜV PFC 499,00 143411 Antec Performance One P180B -Sort 849,50 8887 Gebyr for samling/ test af ovennævnte 100,00 Total - - 6.890,30 ferdig samlet og leveret dov fra BJ-Trading.dk\ndet er da et bud.\tPSU Corsair TX750W & ASUS P5QD Turbo\nOS: Ubuntu 13,04 x64 & Win 8,1 Pro x64\tDette indlæg er blevet redigeret 1 gange, senest redigeret af "Brumbassen" (22.03.2008, 19:43)\nlørdag, 22. marts 2008, 20:08\nWin XP Home OEM DK: 625 kr\nWin Vista Home Premium 32bit OEM DK : 819 kr\nWin Vista Home Premium 64bit OEM DK : 829 kr\nOpenOffice er gratis Så mangler der vist kun lige en blæser til CPU-køleren Gå til toppen af siden\nlørdag, 22. marts 2008, 22:28\nMange tak skal I have! Lige en sidste ting: Hviulket styresystem skal I anbefale? Flere bud er naturligvis også velkomne!\tBundkort: Intel RAM: 4 GB DDR 1666 mhz\nlørdag, 22. marts 2008, 23:07\nJeg ville Helt klart vælge vista home premium..!? OG så lige downloade sp1 Asus Z97-P | CM Devastator 2 | Asus GTX 780 DirectCU ll OC @ 1254mhz\nlørdag, 22. marts 2008, 23:08\nCiteret\tOprindeligt indlæg af JenSLyN\nMange tak skal I have! Lige en sidste ting: Hviulket styresystem skal I anbefale? Flere bud er naturligvis også velkomne!\tDet er nok smags sag hvilket styresystem man er til. Jeg vil anbefale vista da jeg synes det er godt og det ser rigtig godt ud og er meget bruger venligt. Mange bruger stadig xp da det er det mindst krævende\tGå til toppen af siden\nsøndag, 23. marts 2008, 02:41\nHvis du ikke allerede har en XP licens ville jeg snuppe vista...\nHar du iøvrigt tænkt dig at OC'e?\nHvis ikke er dette mit forslag:\nBemærk den har 2 harddiske, så du kan køre Raid0.\nOgså kan du købe Vista prem og office 2007 student hos getmore, du skal alligevel aldrig RMA'e det .\tDette indlæg er blevet redigeret 5 gange, senest redigeret af "Yilar" (23.03.2008, 03:07)\nsøndag, 23. marts 2008, 10:41\nJeg hopper med på Grills bud, dog bare med dobbelt så mange ram. I Vista ville jeg ikke være tilfreds med 2Gb.\nOg Yilar's bud er bestemt heller ikke dårligt.\tMB: Asus Rampage V Extreme, CPU: I7 5820K@4.4Ghz, Ram: 4x4Gb Corsair PC2400 PSU: Corsair HX1000watt, GFX: Asus Gtx980ti Strix, Main-HDD: 1x Samsung 850Pro, 250Gb\tDette indlæg er blevet redigeret 1 gange, senest redigeret af "urbananen" (23.03.2008, 10:42)\nsøndag, 23. marts 2008, 23:01\nTak igen! så har jeg mere eller mindre fået det indkredset. Jeg er stadig i tvivl om xp vs. vista. Vil der være en væsentlig ydelsesforskel til fordel for xp'en?\tBundkort: Intel RAM: 4 GB DDR 1666 mhz\nmandag, 24. marts 2008, 03:36\nTak igen! så har jeg mere eller mindre fået det indkredset. Jeg er stadig i tvivl om xp vs. vista. Vil der være en væsentlig ydelsesforskel til fordel for xp'en?\tNej, men hvis du alligevel skal købe nyt ville jeg nu stadig købe vista... Hvis du allerede har en XP licens ville jeg ikke spilde penge på vista. Forskellen er minimal...\tGå til toppen af siden


De tog til Stillehavsøerne — for at arbejde!\nVagttårnet (studieudgave) | 15. august 2000\nAFGANGSHALLERNE i de internationale lufthavne i henholdsvis Brisbane og Sydney summede af begejstring. En gruppe på 46 skulle flyve fra Australien til det solbeskinnede Samoa for dér at mødes med 39 andre, folk fra New Zealand, Hawaii og USA. Deres bagage var højst usædvanlig. Den bestod først og fremmest af værktøj, som for eksempel hamre, save og boremaskiner, som jo ikke ligefrem er det man normalt tager med sig på en rejse til en Stillehavsø. Men det var også en særlig opgave de var på vej ud til.\nDe havde selv betalt deres rejse og skulle deltage i et ulønnet byggeprogram som frivillige under ledelse af Den Regionale Arkitekttegnestue ved Jehovas Vidners afdelingskontor i Australien. Arbejdet, som bliver finansieret ved frivillige bidrag, omfatter opførelse af rigssale, stævnehaller, missionærhjem og afdelings- og oversættelseskontorer. På denne måde dækkes behovet blandt de hurtigtvoksende menigheder af Jehovas Vidner på Stillehavsøerne. Lad os stifte nærmere bekendtskab med nogle af disse frivillige, som har været med på de regionale byggehold og opført rigssale i deres egne lande.\nMax, som er tagdækker, kommer fra Cowra i New South Wales i Australien. Han er gift og har fem børn. Arnold er fra Hawaii. Han og hans kone har to sønner, og han er også pioner, heltidsforkynder. Max og Arnold tjener som ældste i deres respektive menigheder. Disse mænd, som er typiske for deltagerne i byggeprojektet, har tydeligvis ikke meldt sig fordi de ikke ved hvad de skal få tiden til at gå med. Nej, de og deres familie kan se et behov, og de ønsker at gøre alt hvad de kan, for at dække dette behov.\nEn multinational arbejdsstyrke dækker et meget vigtigt behov\nEt af de steder hvor der var brug for deres færdigheder, var i østaten Tuvalu i Stillehavet. Der bor cirka 10.500 mennesker på disse ni fjerntliggende atoller tæt på ækvator og nordvest for Samoa. Disse øer, eller atoller, dækker hver et areal på 2,6 kvadratkilometer i gennemsnit. I 1994 havde de 61 Jehovas Vidner dér hårdt brug for en rigssal og et større oversættelseskontor.\nBygninger i denne del af det tropiske Stillehav skal kunne modstå voldsomme storme og tyfoner. Men det er småt med byggematerialer af god kvalitet på øerne. Hvordan løste man det problem? Alle dele, lige fra tagplader og spær til møbler, gardiner, toiletkummer og brusearmaturer, ja, selv skruer og søm, blev transporteret i containere med skib fra Australien.\nInden byggematerialerne ankom, havde et lille hold i forvejen byggemodnet grunden og lagt fundamentet. Derefter kom de internationale byggearbejdere og opførte selve bygningerne og malede dem samt udstyrede dem med inventar.\nEn lokal præst blev i øvrigt vred over at se al denne aktivitet på Tuvalu og meddelte i radioen at forkynderne var ved at opføre et „babelstårn“. Var der hold i denne påstand? „Da de som var i færd med at bygge det babelstårn som er omtalt i Bibelen, opdagede at de ikke længere kunne forstå hinanden fordi Gud havde forvirret deres sprog, måtte de opgive deres projekt og lade tårnet stå ufærdigt,“ siger Graeme, en af byggemedarbejderne. (1 Mosebog 11:1-9) „Det forholder sig helt anderledes når man arbejder for Jehova Gud. Trods sprog- og kulturforskelle bliver byggeprojekterne altid fuldført.“ Også dette blev fuldført, og det på kun to uger. Ikke færre end 163 overværede indvielseshøjtideligheden, deriblandt premierministerens hustru.\nDoug, den tilsynsførende ved byggeprojektet, siger efter at have set tilbage på det han havde oplevet: „Det var en glæde at arbejde sammen med frivillige fra andre lande. Vi bruger forskellige metoder og fagudtryk, ja, selv forskellige måleenheder, men det gav ingen problemer.“ Med adskillige projekter bag sig tilføjer han: „Det står nu endnu klarere for mig at Jehovas folk kan opføre en bygning hvor som helst på jorden med hans støtte, uanset hvor isoleret og svært tilgængeligt stedet er. Sandt nok har vi mange dygtige folk, men det er Jehovas ånd som gør det muligt.“\nGuds ånd tilskynder også forkynderne på øerne til at tilbyde logi og sørge for mad til arbejderne, og for nogle er det et ganske stort offer. De der bliver vist en sådan gæstfrihed, værdsætter den dybt. Ken fra Melbourne i Australien deltog i et lignende projekt i Fransk Polynesien. Han siger: „Vi kom som arbejdsmænd, men blev behandlet som konger.“ De steder hvor det er muligt, deltager de lokale forkyndere også i byggeriet. På Salomonøerne blandede kvinderne beton — med hænderne. Et hundrede mænd og kvinder vandrede op i de regnfulde bjerge og hentede 40 tons tømmer. De unge gik også til arbejdet med stor energi. En byggearbejder fra New Zealand fortæller: „Jeg kan huske en ung broder på en af øerne som bar to eller tre cementsække på én gang. Han gravede grus hele dagen i al slags vejr.“\nAt lokale forkyndere deltager i arbejdet, har også andre fordele. Vagttårnets afdelingskontor på Samoa fortæller: „Brødrene på øerne har lært nogle håndværksmæssige færdigheder som de kan anvende ved rigssalsbyggerier og i forbindelse med udbedring af skader efter tyfoner. De vil også lettere kunne tjene til livets ophold i et samfund hvor dette er en udfordring for mange.“\nByggerierne er et godt vidnesbyrd\nDa Colin var i Honiara på Salomonøerne, så han en stævnehal under opførelse. Det gjorde så stort indtryk på ham at han skrev til Vagttårnsselskabets lokale afdelingskontor på pidginengelsk, som i oversættelse vil lyde nogenlunde sådan: „De alle én tanke har, og de ikke bliver sure på hinanden. De også er en familie.“ Da han kort efter vendte tilbage til sin landsby ved Aruligo, som ligger 40 kilometer derfra, byggede han og hans familie deres egen rigssal. Derefter sendte de følgende besked til afdelingskontoret: „Vores rigssal, ja, også podiet, står færdigt; så kan vi holde nogle møder her?“ Det blev der med det samme truffet foranstaltning til, og over 60 overværer nu møderne regelmæssigt.\nEn EU-konsulent som iagttog byggeprojektet i Tuvalu, sagde til en byggearbejder: „Det er sikkert noget alle siger til jer, men for mig er det et mirakel!“ En kvinde som arbejdede på telefoncentralen, henvendte sig til en anden af de tilrejsende frivillige og spurgte: „Hvordan kan det være at I alle er så glade? Der er jo så varmt her!“ De havde aldrig før set kristendommen komme til udtryk på denne praktiske og selvopofrende måde.\nDe fortryder ikke de ofre de bragte\n„Den der sår rigeligt, skal også høste rigeligt,“ kan man læse i Bibelen i Andet Korintherbrev 9:6. Byggearbejderne, deres familier og menigheder fortsætter med at så gavmildt ved at hjælpe trosfæller i Stillehavsområdet. „Min egen menighed betalte over en tredjedel af min flybillet,“ fortæller Ross, en ældste fra Kincumber i nærheden af Sydney, „og min svoger, som også rejste med, gav mig desuden 500 dollars (cirka 4000 kroner).“ En anden arbejder betalte for sin rejse ved at sælge sin bil. En tredje solgte et jordstykke. Kevin manglede 900 dollars, så han besluttede at sælge sine 16 værdifulde duer. Gennem en bekendt fandt han en køber som helt nøjagtigt tilbød ham 900 dollars (cirka 7000 kroner) for dem.\n„Var det billetprisen og den mistede indtjening i perioden værd, taget i betragtning at det beløber sig til 6000 dollars [cirka 50.000 kroner]?“ Da Danny og Cheryl blev spurgt, lød deres svar: „Ja! Selv hvis det havde kostet det dobbelte, havde det været det værd.“ Alan fra Nelson i New Zealand tilføjer: „Jeg kunne have rejst til Europa og have haft penge i overskud for det som det kostede mig at tage til Tuvalu. Men ville jeg så have fået så mange velsignelser, så mange venner med forskellige kulturelle baggrunde eller have gjort noget for andre end mig selv? Nej. Hvad jeg end har givet brødrene på øen, må jeg erkende at de har givet mig meget mere til gengæld.“\nEn anden grund til at dette program fungerer, er familiens støtte. Flere af mændene havde mulighed for at tage deres ægtefælle med, hvoraf nogle endda kunne være med til at arbejde; men andre havde børn i skolealderen eller andet de skulle tage sig af. „Min kones villighed til at tage sig af børnene og passe huset mens jeg var væk,“ siger Clay, „var et langt større offer end det jeg bragte.“ Dét er alle mænd som måtte rejse alene, enige med ham i.\nEfter færdiggørelsen af byggeprojektet på Tuvalu har frivillige byggearbejdere opført rigssale, stævnehaller, missionærhjem og oversættelseskontorer på Fiji, Tonga, Papua Ny Guinea, Ny Caledonien og andre steder. Mange projekter, deriblandt nogle i Sydøstasien, er stadig på tegnebrættet. Vil man mon kunne skaffe tilstrækkeligt med arbejdskraft?\nDet vil tydeligvis ikke være noget problem. „Alle som her har deltaget i internationale byggeprojekter, har bedt om at blive kontaktet når der skal bygges igen,“ skriver afdelingskontoret på Hawaii. „De begynder at spare op så snart de vender hjem.“ Et sådant byggeprogram må nødvendigvis lykkes, især når man tager i betragtning at Jehova velsigner et sådant udtryk for uselvisk hengivenhed.\nMaterialer til byggeprojektet\nArbejdsholdet på byggegrunden\nDa projektet var fuldført, glædede vi os over hvad Guds ånd havde udrettet\nEn verden fyldt med had\nDen eneste måde at fjerne had på\nOfre der havde Guds behag\nLovprisningsofre som behager Jehova\nHvordan griber du uoverensstemmelser an?\nEr du „fuldvoksen“ som kristen?\nTekst Indstillinger for download af publikationer VAGTTÅRNET – STUDIEUDGAVE 15. august 2000\nVAGTTÅRNET – STUDIEUDGAVE 15. august 2000


MacBook Air 11 Afdragsordning - Find de gode henvisninger. Se mere her! \nMacBook Air 11 Afdragsordning\nFind mere vedr. MacBook Air 11 Afdragsordning her\nDav, og velkommen til denne webside, udarbejdet som følge af søgningen på ordene MacBook Air 11 Afdragsordning. Vi håber, at du finder det, du leder efter ved hjælp af vores links, som vi præsenterer lige her for dig, der formodentlig søger efter mere info med forbindelse til MacBook Air 11 Afdragsordning. Se videre hernede, eller klik direkte videre på de anbefalede annonce-links, som sikkert skulle lede dig videre til det, du søger.\nMacBook Air 11 Afdragsordning - Spørgsmål\nFandt du ikke nøjagtig det, du leder efter vha. vores anbefalinger, som vi henviser til, og som skulle have en kobling til MacBook Air 11 Afdragsordning, hjælper vi gerne med rådgivning herom. Du er velkommen til at tage kontakt til os via følgende kontaktside. Ifølge vores erfaring bør det være tilstrækkeligt at følge vores anbefalede links vedrørende MacBook Air 11 Afdragsordning, men er det ikke tiltrækkeligt, så tag venligst kontakt. Vi ser for det meste forespørgsler inden for 1-10 arbejdsdage.\nHvad er denne hjemmeside om MacBook Air 11 Afdragsordning så?\nDenne side er baseret på ordet "MacBook Air 11 Afdragsordning" med formodning om, at det er enten præcis dette keyword eller højst sandsynligt et nært relateret keyword, som du har søgt på på en søgemaskine, fx Google eller YouTube. Vi prøver at matche din søgeforspørgsel med brugbare henvisninger, der hyppigst kan være reklamefinansieret eller anbefalet af sidens team.


Rundrejser - De fantastiske landskaber i Ethiopien. med levende kultur - Temarejser\nDe fantastiske landskaber i Ethiopienmed levende kultur\nEthiopien er endnu ikke blevet et rejsemål for de mange. Dette afspejles i det stille tempo, antallet af besøgende ved seværdighederne og den varme velkomst fra de mennesker vi møder langs vores rejse. Vi rejser ikke til Ethiopien for at bo på luxushoteller eller for at få en klinisk service. Vi rejser for at opleve kulturen, de mange spændende seværdigheder, den mytesomspundne historie og det fantastisk smukke landskab.\nSimiensbjergens enestående natur\nDen ethiopiske kultur\nTo nætter på Afrika's højest beliggende hotel\nDag 1 - Afrejse til Ethiopien via Stockholm.\nOm aftenen afgår flyet fra Stockholm med Ethiopian Airlines, som er et af verdens hurtigst fremvoksende flyselskab. Flyet går direkte til Addis Abeba, hvor vi er fremme tidligt næste morgen. Flymåltider indgår.\nDag 2 - Byrundtur i Addis Abeba.\nGod morgen og velkommen til Ethiopien. Efter ankomstformaliteterne er overstået møder du Temarejselederen og bussen. Vi kører til et nærvedliggende hotel, hvor vi får morgenmad og har mulighed for at forfriske os og klæde om. Derefter kaster vi os ud i folkemylderet i Addis Abeba.\nByrundturen starter på bjerget Entoto på 3250 MOH, hvorfra der er en god udsigt over hovedstaden. Sidenhen besøger vi Nationalmuseet, hvor efterladenskaberne af Lucy findes. Museet giver et godt indblik i Ethiopiens rige kultur og historie.\nEfter frokost kører vi til lufthavnen igen, og flyver den korte strækning til Aksum i Nordethiopien. Bemærk at programmet kan ændres afhængigt af flytiderne.\nOmkring år 1000 efter Kristus var Aksum inde i en blomstringstid, og byen var et af knudepunkterne for handlen mellem Afrika og Asien. På den tide rejste man gigantiske obelisker her, nogle af dem op mod 30 Meter høje.\nIdag er Aksum primært et religiøst center, og hovedsæde for den Ethiopisk-Ortodokse kirke. Byen er optaget på UNESCO's Verdensarvsliste. Aksum ligger på 2130 Meter over Havet, og er beliggende i en skovbevokset dalgang mellem vulkanske toppe. Byen har mange kirke og omkring 50.000 indbyggere. Mellem husene finder man ruinerne af den forhenværende hovedstad.\nVi indregistrerer os på hotellet og spiser middag. En stor del af den ethiopiske kultur er netop forbundet med måltiderne. Det traditionelle surdejsbrød injera ser ud som en tyk pandekage, og det spredes først ud på bordet. Derpå ligges de forskellige retter op på brødet. Der hives bidder af brøddet, og så smages der på de forskellige velkrydrede retter.\nDag 3 - Obelisker og Pagtens Ark.\nHele dagen er dedikeret til Aksum og byens myteomspundne og spændende historie. Det som står klart er, at Aksumriget antog Kristendommen som officiel religion allerede 300 e.Kr, og at byens storhedstid begyndte omkring 600 e.Kr og varede circa 1000 år. Der findes mange levninger fra disse tider og spændende nye fund findes hele tiden af arkeologerne og af de lokale bønder som hakker i jorden. Vi besøger den imponerende obelisk park, med de rigt udsmykkede monolitter. Mange af obeliskerne står stadigvæk opret, og de er helt forskellige fra de egyptiske obelisker. Flere har inskriptioner på græsk, og resten er udhuggede med aksumitisk skriftsprog.\nDen italienske diktator Benito Mussolini blev så imponeret af obeliskerne, at han lod en transporteres til Rom. Det var den næsthøjeste på 25 Meter, og den stod længe i nærheden af Circus Maximus. År 2005 blev den bragt tilbage til Aksum. Til afslutning ser vi Saba's paladsruiner og den Hellige Maria af Zions kirke, hvor Pagtens Ark skal findes. En af kirkerne må udelukkende besøges af mænd.\nDag 4 . Klippekirkerne i Lalibela.\nDe morgenfriske går måske en rundtur i Aksums gamle kvarterer inden indrigsflyet afgår mod Lalibela. Rejsen videre fra lufthavnen tager yderligere 45 Minutter ad bugtende bjergveje. Langs vejen passerer vi landsbyer, landbrug og skolebørnene på sin vej til skolen.\nUnder 1100 årene overtog Lalibela som hovedstad, efter at Aksum var forfaldet. I omgivelserne omkring byen, som idag har circa 10000 indbyggere, ligger der 11 kirker som er direkte udhuggede i bjerget. Det var Kongen Lalibela der gav ordre til dette arbejde. Nogle af kirkerne er monolittiske giganter, udhugget oppefra og direkte ned i klippen, hvilket er totalt i strid med alle regler indenfor byggekunsten. Man kan betragte disse kirker som værende enorme skulpturer.\nLalibelas vision var, at man skulle opbygge et nyt Jerusalem, således at folket fra Ethiopien kunne valfarte hertil istedet for til det rigtige Jerusalem. De hellige steder såsom Jordanfloden, Oliebjerget, Golgata, Adam's Grav med mere, var indbyrdes forbundne med gallerier og tunneller på hver sin side af Jordanfloden. Området er i allerhøjeste grad levende idag, eftersom at kirkerne stadigvæk anvendes, Overalt ser man munke, nonner og pilgrimme - og selvfølgelig turister som besøger denne UNESCO Verdensarv.\nVi besøger udvalgte kirker blandt alle de smukke kirker. I Lalibelas Nordvestlige område ligger eksempelvis: Bet Medhane, Bet Maryam, Bet Meskel, Bet Danaghel, Bet Mikael og Bet Golgatha. Vi overnatter to nætter i Lalibela.\nDag 5 - Lalibelas omgivelser.\nOm formiddagen besøger vi kirken Yimrehanne Kristos udenfor Lalibela. Kirken er bygget af træ og sten, og er meget velbevaret trods den formodentligt stammer fra 1000 årene. Sidenhen får vi serveret en traditionel ethiopisk frokost på restauranten Ben Abeba. Dette er en restaurant som er helt sin egen, og som har en fantastisk udsigt over omgivelserne. Om eftermiddagen besøger vi det Sydøstlige område med de fire klippekirker her. Dagens afsluttes med en kort vandroing til den kendteste og måske smukkeste af kirkerne i Lalibela, Bet Giyorgis.\nDag 6 - Det kongelige palads i Gondar.\nVed frokosttid tager vi flyet til Gondar, som er Ethiopiens fjerdestørste by. Her besøger vi blandt andet det kongelige slotsområde. Kejser Fasilides udråbte år 1636 Gondar til landets hovedstad, hvilket den vedblev at være frem til slutningen af 1800 årene. I denne periode byggedes der flere paladser her, hvoraf kejserens naturligvis er det største og ældste. Arkitekturen er stærkt påvirket af hinduismen og araberne samt Europa. Her i Gondar findes også den smukke kirke Debre Berhan Selassie, som har det smukkeste kirketag i landet. Vi overnatter en nat i Gondar.\nDag 7 - Gelada's bavianer.\nTidligt om morgenen kører vi mod Simien Nationalparken, som allerede år 1978 kom på UNESCO's Verdensarvsliste. Vejen dertil er spektakulær og går via store dalgange og høje bjerge. Landskabet forandrer sig og bliver mere og mere dramatisk. Vi indregistrerer os for to nætter på Afrikas højest beliggende hotel på 3260 Meter over Havet.\nEfter frokost vandrer vi i parken i selskab med en engelsktalende naturguide. Parken er ubeskriveligt smuk. Vi går ad trampestier og stopper op og nyder udsigten, og for at lære mere om planterne i området. Vi søger de spændende gelada bavianer, som bare findes i dette område. De lever i store flokke, og man kan komme meget tæt på dem, da de tydeligvis ikke har noget imod vores nærvær. Vandringen tager to til tre timer er ikke specielt anstrengende, men eftersom vi er højt oppe er det vigtigt at gå i roligt tempo, og drikke rigeligt med vand. Hvis nogen ønsker det, kan der arrangeres en kortere vandringsrute. Vi overnatter to nætter i Nationalparken Simien.\nDag 8 - Naturvandring i Simien.\nTidligt om morgenen begiver vi os med bus mod Chenek, hvor der er størst chancer for at se den endemiske ethiopiske stenbuk og lammegribben. Vi fortsætter endnu højere op. Efter frokosten går vi en kortere vandring til en landsby, hvor vi kan lære os mere om byens indbyggere og se hvordan de væver, smeder og brygger øl. Her oplever vi også en traditionel kaffeceremoni. Efter besøget vandrer vi tilbage til Chenek opfyldt af indtryk og frisk luft. Med bussen er vi snart tilbage til hotellet, hvor vi kan hvile os lidt inden middagen serveres.\nHer oppe er det køligt om aftenen og om natten, og temperaturer omkring frysepunktet er ikke usædvanlige. Hvis vejret er klart, åbenbarer der sig en fantastisk stjernehimmel, når mørket har sænket sig.\nDag 9 - Traditionel festmad med musik og dans.\nMed bussen køres der tilbage til Gondar, hvorfra indrigesflyet går til Addis Abeba.\nEfter ankomst og indregistrering på hotellet er resten af eftermiddagen fri frem til aftensmaden, som bliver traditionel etiopsk festmad med dans og musik til.\nDag 10 - Byrundtur med Afrikas største udendørs marked.\nDenne sidste dag i hovedstaden kører vi forbi universitetet og besøger derpå det spændende etnografiske museum. Her får man mere at vide om landets mange e4tniske grupper. Der er også tid til et besøg i Selassiekirken, som er dedikeret til landets mest betydende leder, Kejser Haile Selassie. Han døde år 1974, samme år hvor han blev styrtet ved et statskup.\nSom afslutning stoppes der ved udendørsmarkedet Merkato, som skal være det største af sin art i Afrika.\nInden afrejsen til lufthavnen bliver der mulighed for at forfriske sig på hotellet, så man er forberedt til flyrejsen tilbage til Danmark, hvor man er fremme den følgede dag.\nDag 11 - Hjemkomst til Danmark.\nFra Stockholm flyver vi det sidste stykke til Danmark. Tak for denne gang!\nFlyrejse Danmark-Addis Abeba via Stockholm t/r\nFire x indenrigsflyvninger\nTransportstrækninger i luftkonditioneret bus\nEntreudgifter ifølge program (nationalparker, museer og aktiviteter)\nLokal naturguide i Simien Nationalparken\nAfrejse fra Danmark til Ethiopien via Stockholm. Flymåltider indgår.\nAnkomst til Adis Abeba. Bustransport til hotel med duschmulighed. Kort byrundtur med besøg på bjerget Enoto og i Nationalmuseet. Indrigsflyvning til Aksum. To overnatninger på hotel i Aksum. Helpension indgår.\nHeldagsudflugt i Aksum. Helpension indgår.\nBustransport til Aksums lufthavn. Indrigsflyvning til Lalibela. Transport til Lalibelas kirker, circa 11 Km (45 Min). Eftermiddagsbesøg i Lalibela. To overnatninger på hotel i Lalibela. Helpension indgår.\nHel dag ved Lalibelas kirker med bustransport til Yimrehane Kristos (circa tre timer t/r). Helpension indgår.\nBustransport til Lalibelas lufthavn. Indrigsflyvning til Gondar. Besøg ved slotsområdet. Helpension indgår. En overnatning i Gondar.\nBustransport til Simien Nationalpark, circa 4 timers rejse. Tre timers lettere vandring i Simienbjergene. Helpension indgår. To overnatninger på hotel i nationalparken.\nBustransport til Chenek og eftermidddagsvandring (45 Min hver vej) til ethiopisk landsby. Helpension indgår.\nBustransport til Gondar, circa 4 timer. Indrigsflyvning til Addis Abeba. Morgenmad, frokost og afskedsmiddag (med dans og musik) indgår. En overnatning i Addis Abeba.\nByrundtur med det Etnografiske museum og udendørsmarked. Flyrejsen fra Addis Abeba begynder ved midnat. Der kan forekomme ændringer i flytiderne. Flymåltider indgår.\nAnkomst til Stockholm om morgenen. Forbindelser videre til København under formiddagen. Morgenmad på flyet indgår.\nFlyrejse Addis Abeba - Danmark via Stockholm t/r, busudflugter samt del dobbeltrum, måltider ifølge dagsprogrammet, entreudgifter og samtlige udflugter ifølge dagsprogrammet samt rejseledelse fra TEMA.\nEthiopiske Birr (ETB)\nMedbring rejsekassen i US$ og veksl på plads. Vekslingskontoret findes i lufthavnen i Addis Abeba ved ankomsten. Kreditkort accepteres kun undtagelsesvist, og de fleste kontantautomater er gået i stykker. Det kan være svært at veksle tilbage til US$ ved udrejsen, så anvend de Birr du har vekslet dig til.\nDrikkepenge er ikke inkluderet i rejsens pris. Istedet anbefaler vi dig at beregne 1500 Birr (ca. 600 DKK) per person til chauffører, restaurantpersonale og diverse guider. Beløbet indsamles på plads af TEMA rejselederen og fordeles på passende vis.\n220V, adapter behøves.\nHotelstandarden er generelt lav i Ethiopien. Badeværelserne kan være slidte, vandtrykket dårligt og det varme vand upålideligt. Det er godt at være forberedt på, at hotellerne kan være lydhøre, så udefra kommende lyde kan forstyrre nattesøvnen. Medbring ørepropper.\nVed ankomst og afrejse benytter vi os af Magnolia Hotel (/eller lignende), hvor vi har mulighed for at forfriske os og bytte tøj.\nSlidstærkt tøj som er luftigt. En varm jakke eller trøje til kølige aftener og morgener. Tøj som dækker skuldrerne og knæene er praktisk for besøg i kirker. Sko tillades ikke indenfor i kirkerne, så medbring sko der er let aftagelige. Bekvemme vandresko til diverse gåturer ved seværdighederne og i Simienbjergene. Kamera med ekstra hukommelseskort, solcreme med faktor 25+, vådservietter, myggemiddel og lommelygte. Medbring et lille rejseapotek med febernedsættende piller, midler mod udtørring og mavemedicin.\nKlima og høje højder:\nEftersom at store dele af landet ligger på høj højde (over 1800 Meter) er klimaet ofte varmt og med sol under dagen, og så køligt/koldt om natten og aftenen. I Simienbjergene som ligger på 3000 Meter højde er temperaturen almindeligvis mellem -2 om natten og + 18 grader om dagen. Den lange rengperiode er mellem april og september, og den korte regnperiode mellem februar og april. Kroppen kan påvirkes af de høje højder, så man oplever åndnød og hovedpine. Dette ubehag kan minimeres ved at drikke rigeligt med vand, og tage det i rolig takt.\nMobiltelefon og Internet:\nDette fungerer oftest godt. De fleste hotel har gratis wifi. Netopkoblingen kan dog være upålidelig. I Simienbjergene er mobildækning og wifi generelt meget dårlig. Kontroller med din mobiloperatør om hvilke vilkår som gælder for netop dit abonnement. Det kan være en meget dyr fornøjelse at medbringe mobil til Afrika. Måske skal din telefonsvarer afkobles inden afrejse for at undgå enorme regninger.\nUnder rejsens gang besøger vi nogle af landets forhenværende hovedstæder, kirker og paladser i kronologisk rækkefølge. Aksum, Lalibela og Gondor er alle optagne på UNESCO's Verdensarvsliste. Næsten halvdelen af landets befolkning tilhører den ethiopisk-ortodokse kirke, og landet er et af verdens ældste kristne lande. Derfor findes der mange spændene myter, opsigtsvækkende fakta og interessant historie sammenbundet til de smukke kirker, ruiner og paladser, som vi ser under rejsens løb.\nFor at få mest muligt ud af opholdet i Simien Nationalparken, bor vi som få andre turistgrupper på Afrika's højest beliggende hotel. Naturen her er utroligt betagende oppe på 3260 MOH. Her oplever vi bjergenes storslåethed og vi anvender tid med de enestående Gelada-aber, som bare findes i Ethiopiens bjergområder.\nEthiopien er et af verdens fattigste lande. Standarden på hotellerne, busserne og vejene afspejler dette. Vær forberedt på at give afkald på komforten til fordel for at opleve et fantastisk og enestående land.\nVi forbeholder os retten til at ændre i programmet, da Afrika ofte kan byde på uforudsete hændelser.\nBy: ADDIS ABEBA\n11 dage De fantastiske landskaber i Ethiopien København 26 420 DKK 6 ledige pladser Bestil\n11 dage De fantastiske landskaber i Ethiopien København 26 515 DKK 6 ledige pladser Bestil\nTag med på en magisk rundrejse i det lukkede land Bhutan. Oplev byernes og landområdernes seværdigheder samt den storslåede natur. I Nepal ser vi blandt andet Kathmandu.\n8 dage fra\t9 150 DKK\n8 dage fra\t11 355 DKK


Utilfreds med Bo Henriksen: Har ikke næse for det | Tipsbladet.dk\nSuperliga Ole Hoffskov 29. November. 2021 kl. 17:44\nUtilfreds med Bo Henriksen: Har ikke næse for det\nIslandske eksperter er utilfredse med, at Bo Henriksen har vraget Elias Rafn Olafsson igen.\nAf Ole Hoffskov 29. November. 2021 kl. 17:44\nFørst var Jonas Lössl førstevalget i FC Midtjylland, så var det Elias Rafn Olafsson, og på det seneste har førstnævnte vundet pladsen tilbage.\nÉt af efterårets helt store Superliga-dramaer har udspillet sig på målmandsposten i FC Midtjylland, hvor islandske Elias Rafn Olafsson for alvor har formået at bide stjernen Jonas Lössl i haserne.\nAktuelt er islændingen dog henvist til bænken igen, og det forstår man ikke meget af i målmandens hjemland.\nHer lader man især frustrationerne gå ud over cheftræner Bo Henriksen, der er et velkendt navn på vulkanøen, hvor han som aktiv repræsenterede tre forskellige klubber.\n- Jeg er bare ikke tilfreds med ham. Han har en målmand, der har gjort det godt, og FC Midtjylland er en klub, der foregiver at bruge unge spillere, så de kan sælge dem. Elias indkasserede nogle mål mod AGF efter at have været helt fantastisk i en periode, og så ryger Lössl tilbage i målet, fordi det er mere bekvemt, og fordi han helt sikkert har brokket sig de seneste uger, siger journalisten Tomas Tordarson til fotbolti.net.\nHan bakkes op af kollegaen Elvar Geir Magnusson.\n- Vi tolker det som et svaghedstegn hos Bo og som, at han ikke har næse for det. Vi islændinge er nok lidt partiske, men Bo er nærmest halvt islandsk, og det er derfor, vi er så vrede på ham, lyder det fra Magnusson.\nJonas Lössl har vogtet målet i syv Superliga-kampe i dette efterår, mens Elias Rafn Olafsson er noteret for ni kampe.


Gode råd mod uren hud | helsenyt.com\nAloe Vera som gel er godt for fedtet hud og akne. Echinacea (rød solhat) kan anvendes som tinktur direkte på bumserne. Man kan også dampe huden med kamille, lavendel eller morgenfrue i vandet. Svovl er vigtigt for huden.\nI gamle dage brugte man svovlsæbe, men i dag anbefales det ugiftige og naturlige stof MSM (methylsul-fonylmethan), som både dæmper den betændelsesagtige reaktion i huden og modvirker ardannelse. MSM kan købes som teknisk pulver, men det er lige så godt og rent som MSM i kapsler. Man skal tage to gram to gange dagligt indvortes, men kan også blande det i en neutral creme.\nI den ayurvediske medicin anbefales det at drikke en kommen-koriander-fennikel te. Man tager en halv teskefuld af hver af delene og lader dem trække i ti minutter i en kop varmt vand.\nTil brug på huden kan anbefales den australske Te Træ olie, der er bakteriedræbende og bruges direkte på bumserne dagligt. Man skal have lidt tålmodighed, for det tager lidt tid for den at virke, men der er færre bivirkninger end ved brug af benzoylperoxid. Enkelte kan dog reagere allergisk på olien. Et godt gammelt råd er at bruge propolissalve. Bumser, der er gået hul på, kan forsvinde i løbet af et par dage, når de bliver smurt med denne salve.


Sidste Nyt: februar 2015\nI dag blev der åbnet for tilmeldingen til Mesterskabshelgen i Norge. Det har vi glædet os til og jeg tilmeldte fluks både Navy, Ketchup, Indy og Skimmer.\nDet bliver helt fantastisk at kunne starte hunde både på unghundemesterskabet og på retrievermesterskabet i Norge i år.\nEfter tilmeldingen gik jeg straks igang med at kigge efter bolig. Det kan godt betale sig at søge i god tid og booke i god tid så der ikke er andre der kommer en i forkøbet. Det er vildt dyrt at bo på camping plads i Norge så jeg søgte på private sommerhuse og fandt et skønt hus på Grimsøya. Det var rimligt i pris så jeg bookede det - nu skal vi bare booke færgebillet så er vi klar til Norges turen i august - okay vi er i god tid meeeen vi glæder os også rigtig meget.\nEllen og Nina kommer og bor med os. Vi har boet sammen før og vi glæder os til at hygge os rigtig meget med vores skønne norske venner.\nFlere af vores hvalpekøbere skal også til Norge, så det bliver rigtig hyggeligt at være mange afsted igen i år.\nAron på placeboard\nAjax træner bliv.\nMalene og Angus god kontakt !\nDyyygtiiiig Angus - sidder fint i bliv.\nDyyggtiiig Aron !\nFlot arbejde på afleveringen Bent !\nEr de ikke bare søde :-)\nSuper kontakt mellem Amy og Pauline :-)\nAmy apportere i fuld fart.\nHurtig aflevering til Michael, han frisk ham Ajax.\nAjax fuld fart hjem med dummy.\nAngus sidder fint på bliv !\nJeg havde en skøn dag igår ! Jeg fik lov at kysse, kramme og beundre det skønne A-kuld efter Navy og Bonus.\nTusinde tak til Bent med Aron, Pauline med Amy, Michael og Mette med Ajax og Malene og Morten med Angus.\nDet var super dejligt at få besøg af en flok rigtig fine hundehvalpe. A-kuldet er nu 6 måneder gamle og de er slanke og fine i kroppen og har super god kontakt til deres ejere.\nVi lavede en lille smule opgaver ikke så mange for Malene og Pauline træner jagt og Bent og Michael træner DCH så vi skulle finde lidt øvelser som alle kunne være med på - det var ikke helt så let da hvalpene trænes på forskellige måder og derfor var på meget forskelligt niveau indlæringsmæssigt.\nMen jeg fik set godt samarbejde mellem hvalp og ejer hos dem alle og jeg fik set hvalpe der rigtig gerne vil arbejde for og sammen med deres ejer - det var skøøøøøøøønt !\nDet var trist og gråt vejr så mine billeder blev elendige - men lidt skal der nu vises fra dagen. Så de kommer herunder i tilfældig orden :-)\nHvalpene var søde og bløde og nemme at arbejde med. Navy slår godt nok meget igennem på sit første kuld, de har virkelig smukke hoveder og de kan virkelig også løbe stærkt. Det bliver nogle stærke arbejds hunde som deres smukke far.\nSom lovet vil jeg vende tilbage til de af jer som jeg lovede at undersøge lidt træning og lidt hjælp til - jeg er sikker på at Anne Grete Michelsen på Als gerne vil hjælpe Malene og Morten med lille Angus også bosiddende på Als.\nMichael og Ajax klikker træner på Canis måden hvor hunden selv skal tænke sig til ønsket adfærd - er altså meget imponeret af den tålmodighed der ligger bag denne træningsmetode. Jeg bruger også klikker i min træning men ikke Canis metoden, jeg klikker primært for at nå et bestemt mål, så jeg lokker og snyder hvor jeg kan. Michael er super rolig og velovervejet så de skal nok nå langt de to særligt med Michael fine tålmodighed.\nBent og Aron træner ihærdigt mod det Nordiske Program og det ses på Aron at han i bogstaveligste forstand er noget fremme i snoren :-) måtte jo lige drille Bent lidt med at alle mine fordomme om DCH "stillingen" blev indfriet. Jeg er imponeret over at de DCH folk lærer deres hunde at gå virkelig perfekt lydighed i et virkelig krævende konkurrence program men når de bevæger sig fra punkt A til punkt B så ligner de en tegneserie figur der hænger i snoren efter en hund :-) Hvorfor skal hunden ikke gå ordenligt i snoren i almindelighed ? Måske er der en forklaring et sted der ude i det store DCH land :-) Undskyld jeg driller bare søde Bent :-)\nMalene og Angus har gået til hvalpetræning i DCH i det sønderjyske men da Angus gerne skal blive en fin jagthund for Morten så vil Malene gerne træne jagt træning fremad rettet. Har ledt lidt efter muligheder i det sønderjyske men det er lidt langt i mellem syntes jeg - håber at Anne Grete vil tage dem under sine vinger.\nPauline og Amy, træner hos os og vi syntes de er VILDT dygtige. Der er super kontakt og Pauline har kanon god kontakt og rigtig fin timing i sin træning så de rykker hele tiden :-)\nTusinde tak fordi I kom og legede med - jeg håber rigtig meget at vi kan lave et lidt mere organiseret hvalpetræf senere på året.\nPauline og Amy\nMichael og Ajax\nMalene og Angus\nBent og Aron\nIgår var jeg i Marbæk og dømme åbenklassen. Det var en rigtig god prøve med rigtig fint oplæg, mange rigtig dygtige hunde.\nDer var rigtig mange Brown Hunt'ere i ilden denne dag. Peter/Handy og Trine/Huxi var til brugsprøve og bestod begge - super sejt. Tommy og jeg var også til brugsprøve med Skimmer og Indy og bestod også brugsprøven.\nI begynderklassen deltog Karen/Meyer og fik en fin 1.pr., Kent og Seven fik en fin 2.pr. Lena og Fanta fik en 3. pr. og Marie med Mejse fik en 3.pr.\nI åbenklassen debuterede Jeanette med Merlot og gik en rigtig fin prøve, til 1.pr. ved mig som jo nok er lidt skrap, men denne 1.pr. var fuldt fortjent. Merlot havde ikke så let en opgave på søget da makker hunden havde lidt problemer og det giver altid lidt uro i søget - men det generede ikke Merlot som gik et solidt søg.\nI vinderklasse var der ikke mindre end 4 Brown Huntere der debuterede. Set i bagklogskabens altid så klarer lys så skulle Tommy nok ikke have startet Navy. Navy er ikke helt tryg ved at søge med en anden hund så han lader sig presse ud af terrænet og han kan ikke sendes forbi en anden hund på vej ud i søget så det var ikke en god oplevelse for Navy. Tommy var godt tilfreds med hans arbejde på de øvrige poster men søget skal have noget opmærksomhed fremad rettet.\nLene startede Demo og Kondi. Demo var som sædvanligt lyn hurtig på opgaverne men vidst nok lidt for hurtig på den første den lille knallert. Senere fik hun lidt problemer i søget. Kondi gik til gengæld et kanon flot søg men bommede på dirigeringen. Lene kunne heldigvis grine af det og træner videre.\nAnne Grete og Emma lavede en solid prøve og blev udtaget til finalen. En lille tramp rykkede lidt ved placeringerne og Anne Grete og Emma sluttede som nr. 5 - super flot debut.\nSenere susede vi ind forbi Charlotte Staun og fik lækre hjemmebagte muffins og varm kakao med cognac mums siger jeg bare. Dejlig aftens mad og skønne snakke om ..... Nåååå ja hunde !!\nHjem på hovedet i seng og så stod den på træning i formiddags og nu sidder jeg på jobbet :-)


Faglighed, Fællesskab, Fremtid. Midtfyns. Sammen bliver vi klogere - PDF\nDownload "Faglighed, Fællesskab, Fremtid. Midtfyns. Sammen bliver vi klogere"\n1 Faglighed, Fællesskab, Fremtid Midtfyns Gymnasium Sammen bliver vi klogere\n2 liv en del af os En helt ny verden åbner sig, når du træder ind ad døren hos os. Med masser af venner, faglige udfordringer og et spændende studiemiljø Midtfyns Gymnasium er også et gymnasium der hele tiden udvikler sig. Du vil møde nye, utraditionelle undervisningsformer, den nyeste it, virtuel undervisning og masser af muligheder for at udforske andre lande og kulturer. Og så vil du naturligvis blive en del af et stort rummeligt og til tider festligt fællesskab: Vi har det nemlig ret sjovt på Midtfyns Gymnasium! At gå i gymnasiet er et valg. At vælge Midtfyns Gymnasium er et godt valg. En studentereksamen åbner ikke bare døre til et væld af videregående uddannelser, den byder også på tre spændende år med ansvar og store udfordringer. Tre år hvor du udvikler dig både fagligt og personligt. Midtfyns Gymnasium er et moderne gymnasium. Et godt sted at lære og være. Og selvom din hverdag først og fremmest vil blive præget af faglighed og faglige krav, så lægger vi stor vægt på at det faglige går hånd i hånd med fællesskabet. Det er derfor vi siger: Sammen bliver vi klogere. Det faglige fællesskab i klassen, i gruppearbejdet, i projektet, på internettet, i lektiecafeen og i de mange fælles aktiviteter er nemlig forudsætningen for at du og dine medstuderende får et stort fagligt udbytte og tre udviklende gymnasieår. Måske de bedste tre år i dit liv! Du kan læse meget om studieretninger og fag på midtfyns-gym.dk 02 Bliv en del af os Bliv en del af os Dagligdag på Mfg 033\n3 vad sker er? uddybende spørgsmål til din lærers rettelser og kommentarer til din skriftlige opgave. Inden da har du læst den rettede opgave grundigt igennem på den virtuelle udgave af Midtfyns Gymnasium, fronter, hvor alle skriftlige opgaver afleveres og rettes. I tredje modul er der musikarrangement for hele skolen i fællesområdet. I dag spiller bandet Valravn. Og i dagens sidste modul skal du i kælderen for at have dit kunstneriske fag. Måske skal der lægges en sidste hånd på maleriet, sættes lys på scenen eller rettes i et par akkorder inden forårskoncerten? Er skoledagen så slut? Nej, naturligvis ikke. Du skal forberede dig til næste dags undervisning. Måske skal du forbi lektiecafeen enten på skolen eller på internettet. Et møde i et af skolens udvalg kan også være på programmet. Eller måske skal du træne med skolens volley-hold. Eller? Og i morgen skal du slet ikke møde på gymnasiet. Der har klassen virtuel undervisning. Hvordan ser en dag på Midtfyns Gymnasium ud? Det kan være svært at beskrive fordi dagene faktisk er meget forskellige. Men naturligvis er undervisningen det vigtigste. Og den undervisning du vil møde, bærer selvfølgelig præg af den studieretning og de fag du vælger. Du kan læse meget om studieretninger og fag på gymnasiets hjemmeside. Men en undervisningsdag kunne se således ud: Du møder til første modul kl Du har i forvejen forberedt dig ved at løse de opgaver din lærer har lagt i web-skemaet. Du har også læst et afsnit i ibogen som du har adgang til på internettet. Efter en kort introduktion bliver du og dine klassekammerater parvis bedt om at løse en række opgaver der efterfølgende diskuteres på klassen og samles op på den elektroniske SmartBoard-tavle. Tavlenoterne gemmes elektronisk så du kan finde dem frem senere. Pausen bruger du på en gang bordfodbold. I næste modul får du bl.a. mulighed for at stille Vidste du at næsten to tredjedele af de studenter fra Midtfyns Gymnasium der søgte ind på en videregående uddannelse i 2010, valgte at tage en lang videregående uddannelse? 04 Hvad sker der? Hvad sker der?05\n4 I alle gymnasiets klasseværelser er der elektroniske SmartBoard-tavler. Det betyder at den traditionelle tavleundervisning brydes. Nu er det ikke kun læreren der står ved tavlen, og dig der tager noter. Nu kan også du og dine klassekammerater stå ved tavlen. Og noterne tager I sammen og gemmer efterfølgende på fronter. Som du sikkert allerede kan fornemme, så er det en god ide at medbringe en bærbar computer. Til gengæld kan du benytte skolens it-support helt gratis hvis du eller din computer får brug for det. Mød også Midtfyns Gymnasium på facebook, flickr og YouTube. T på hjernen Du vil opleve at IT spiller en afgørende rolle i din hverdag på Midtfyns Gymnasium. Skal du tjekke skema, lektier, karakterer, fravær, kalender eller meddelelser, så skal du forbi skolens administrative program. Skal du have fat i en lærer eller en skolekammerat, ja, så finder du nemt vedkommende det samme sted eller på fronter som er den virtuelle udgave af Midtfyns Gymnasium. Får du brug for hjælp til matematikopgaverne, er den virtuelle lektiecafe tilgængelig på nettet. De skriftlige opgaver afleveres på fronter. 06 It på hjernen Og det er også her du finder dem rettet og kommenteret. Selvom bøger stadigvæk har stor betydning, så vil du opleve at en meget stor del af undervisningsmaterialet ligger i digital form på fronter. Og en del fag benytter ibøger, en kombination af digital bog og web, og ebøger. På fronter kan du desuden gemme dine materialer, noter m.m. i dit eget private arkiv. Foregår undervisningen virtuelt, sker det oftest i fronter hvor det er muligt at samarbejde virtuelt uden at man behøver at være samme sted. Men en del lærere arbejder også med Skype, facebook, blogs og lignende. Vidste du at der er elektroniske tavler, SmartBoards, i alle klasseværelser på Midtfyns Gymnasium. Og at alle skriftlige opgaver afleveres og rettes digitalt? It på hjernen 07\n5 erden venter å dig Midtfyns Gymnasium giver dig mange muligheder for at opleve andre lande og kulturer. Der er naturligvis først og fremmest den traditionsrige studietur. Men kunne du tænke dig at gå på high school eller gymnasium i udlandet i op til 4 måneder, så kan du gøre det i fx Tyskland, England, Frankrig eller Tyrkiet. Vi kan oven i købet hjælpe dig med at finde en værtsfamilie. Opholdet erstatter den undervisning du ellers ville have haft på Midtfyns Gymnasium, og forlænger således ikke din gymnasietid. Gymnasiets internationale samarbejde spænder vidt. Og der kommer hele tiden nye muligheder til. Du kan læse meget på gymnasiets hjemmeside. Vidste du at Midtfyns Gymnasium samarbejder om udveksling med seks udenlandske gymnasier i England, Polen, Tyskland, Tyrkiet, Frankrig og Sverige? Verden venter på dig Dagligdag på Mfg Verden venter på dig Dagligdag på Mfg 09\n6 Brug alle sider af dig selv, spil teater og musik, dyrk sport og glæd dig til den store gallafest ritid & fester Vidste du at Midtfyns Gymnasium har Fyns måske bedste og sundeste gymnasiekantine? MIDTFYNS GYMNASIUM ER NATURLIGVIS andet end faglighed, fællesskab og fremtid. Det er også fritid og fede fester. Vi har det faktisk rigtig sjovt! I fritiden kan du deltage i skolens frivillige idræt, fx fodbold, håndbold og volley. Er du til musik og sang, så er gymnasiets kor eller bigband måske noget for dig. Og har du lyst til at udfordre teaterscenen, så kan du melde dig til gymnasiets store musical der finder sted hvert tredje år. MÅSKE HAR DU SELV EN GOD idé til en frivillig aktivitet, fx teatersport, film eller lignende? Så hjælper gymnasiet dig gerne med at føre ideen ud i livet. Og vi fester skam også på Midtfyns Gymnasium. Fire gange om året er der fredagscafeer. Og fem gange er der Humlebi-fester. Det er her du ofte kan møde en af dine lærere bag baren. Humlebien er elevernes eget festudvalg. En gang om året omkring 1. december afholdes skolens store fødselsdagsfest hvor dine forældre også er velkomne. Og når du engang får studenterhuen på, får også du lov til at være en af hovedpersonerne i 3. g ernes fantastiske Gallafest. læs her! 10 Fold dig ud Fold dig ud11\n7 Midtfyns Gymnasium Holmehøjvej Ringe Tlf.: Dagligdag på Mfg


Danmarks største blandede landhandel i Nordens største trælade | Lokalavisen Assens | Ugeavisen.dk\nDu er her: Forside - Lokalavisen Assens - Danmarks største blandede landhandel i Nordens største trælade\nKarsten Plum (tv) og Mogens Lykke Olsen forand den karakterisktiske tømmerlade bag Plums Gård. Her har de planer om at lave et stort marked med fokus på blandt andet fødevarer. Foto: Søren Plovgaard\nDanmarks største blandede landhandel i Nordens største trælade\n04. december 2018 kl. 07:55\nMogens Lykke Olsen og Karsten Plum har planer om at lave et stort fødevaremarked i Plums trælade til maj næste år.\nAssens: Danmarks største blandede landhandel i Nordens største trælade.\nDet er overskriften for et projekt, som tidligere lokalavisdirektør Mogens Lykke Olsen og direktør Karsten Plum fra Plums Gourmet har på bedding i og omkring den karakteristiske 103 år gamle, gule trælade på Plum-grunden midt i Assens by.\n- Vi vil først lige stikke en finger i jorden for at lodde stemningen for, om der er opbakning til sådan et arrangement, inden vi beslutter os for at gå i gang med den videre planlægning, siger Mogens Lykke Olsen.\nPlanen er at gøre træladen til et omdrejningspunkt for mad og håndværk, og datoen er sat til fredag, lørdag og søndag den 24., 25. og 26. maj næste år. Det er meningen, at blandt andre fynske producenter af mad kan leje stande i træladen.\nKarsten Plum fortæller, at der er plads til omkring 50 stande i den 1500 kvadratmeter store trælade. Den blev malet udvendigt for et par år siden, og Karsten Plum forsikrer, at laden også indvendigt vil blive gjort klar til arrangementet.\nPå idéplanet har Mogens Lykke Olsen tænkt på at lave en aspargesfestival, hvor man lørdag aften kan spise løs af asparges for 100 kroner i en menu, der er sammensat af fire chefkokke.\nTræladen, som brødreparret Ole og Karsten Plum gerne vil overdrage til en fond, finder i øvrigt også anvendelse til et arrangement i foråret.\nKarsten Plum er formand for støtteforeningen Strandmølleskolens Venner, og i foråret 2019 arrangerer støtteforeningen et stort loppemarked i træladen, hvor private også vil have mulighed for at leje stande.\nVi vil først lige stikke en finger i jorden for at lodde stemningen for, om der er opbakning til sådan et arrangement.


Her kan du se de uddrag af den seneste politirapport, der omhandler Helsingør Kommune i tidsrummet Dec 21, 2017-Jan 02, 2018.\nHelsingør: En bil brændte søndag formiddag, mens den stod på en parkeringsplads på Hestens Bakke. Bilen udgjorde ingen fare for omkringliggende bygninger og det skal nu undersøges, om brandårsdagen kan klarlægges nærmere.\nBlev truet med skruetrækker\nHelsingør: En 20-årig mand blev natten til fredag truet med en skruetrækker, da han henvendte sig til tre personer, som den 20-årige mente var i gang med at bryde et vindue på Nordvestskolen op. Den 20-årige spurgte de tre, hvad de lavede, og den ene af de tre personer gik hen mod den 20-årige og spurgte om “han ville noget”, hvorefter han trak en skruetrækker frem. Den 20-årige fik slået skruetrækkeren ud af hånden på personen, og efter lidt tumult løb de tre personer fra stedet. De beskrives som:\nA, Mand, ca. 25-30 år, 175-180 høj, alm. af bygning med lyst hår og blå øjne. Han var iført sorte løse bukser, sort dunjakke og muligvis en h ættetr je. Han havde en halsedisse over munden og et ar over højre øje.\nB: Mand, 20-25 år, ca. 180 cm høj, spinkel af bygning, mørk i huden med sort armycut hår, brune øjne og en stor næse. Han var iført sorte løbebukser og sort jakke.\nC: Mand, 25-30 år, ca. 170 cm høj, kraftig af bygning med skæve øjne. Han var iført sort tøj.\nHelsingør: Ved et indbrud i en villa på Gl. Hellebækvej er der onsdag mellem klokken 11.30 og 19.10 stjålet to computere og et smykkeskrin med smykker. Tyven er kommet ind ved at knuse en rude til et værelse.\nKastede sten mod dørmænd\nHelsingør: To mænd blev angiveligt så sure over at være blevet afvist i døren til Rustik, at de kastede sten efter stedets dørmænd. Mændene på henholdsvis 17 og 25 år kom en tur med på politigården, hvor de blev afhørt og efterfølgende løsladt.\nSnusede sig frem til joint\nHelsingør: Politih unden Ca sio snusede sig torsdag lidt efter klokken 12 frem til en joint, som lå i et jointrør i lommen på en 25-årig mand fra Hillerød. Casio var på patrulje på Helsingør Station og den 25-årige måtte altså aflevere sin joint og blev sigtet for at have overtrådt loven om euforiserende stoffer.